English: I thank the Minister for her statement. I would also wish to pay tribute to all of those working within the food sector to ensure that the food does reach us, from farm to fork, as they say, and we appreciate their efforts, of course. But Minister, I have to express some disappointment about your statement, because we've heard virtually nothing new. What we've had, to all intents and purposes, is a rehash of previous announcements you've made. The only new thing you've announced, to all intents and purposes, is the announcement that you made on the draft NVZ regulations. You will be aware that this is one of the most contentious issues that you have been grappling with for 12 months and more, and it's a cause of great concern and anxiety to the sector. So why did you choose now to make such an announcement, with large parts of the sector on their knees, as we've heard? I fear it will be seen as being antagonistic, hard-hearted and cruel. I still don't understand the rationale as to why now. I understand that it's a draft, and it won't come into force, but the perception out there will leave people scratching their heads at a time when we should all be focused on the work that needs to be done. Because there is huge pressure, as you know, on the sector in the current climate. You've said nothing about business support in your statement. You did expand upon it in response to a question, but there has been no clarity over many weeks as to whether farmers would be able to access some sort of business aid package. There has been confusion as to whether people qualify for what has already been announced, and today for the first time, we heard a suggestion that you are considering some bespoke scheme. I would have appreciated hearing reference to something akin to that before today. As we've heard, there have been calls to ensure that we can ring-fence 15 per cent of the [ Inaudible.] as a top-up of BPS. There have also been calls in terms of dairy, for you to consider paying a standard per-litre price to farmers who have to dispose of their milk. I also hear a number of voices calling for the over-production of milk to be taken out of the market, if possible by encouraging and supporting milk processors to produce more cheese and to put some of that into storage. So, there are a number of possible options, but I've heard nothing from you as to which of these you are considering. If you are considering any of them, I would have hoped that we would have received some of that information today. I do note that you said a few words about TB testing in your statement. Of course, the reality is that more and more farmers will have to self-isolate. There will be fewer and fewer vets available to carry out these tests, and therefore as time progresses, there will be more and more farms that will have to be locked down. So, what consideration are you giving to some sort of concession based on risk? Clearly, we don't want to spread TB, but neither do we want to spread COVID-19 by forcing people to have people coming in to carry out tests on their farms. I'm not hearing from you how you're going to strike the right balance there. You are right in saying that the fisheries sector needs support. Yes, they have been waiting to hear from you. We know, for example, that fishers in Ireland now receive €350 per week from the Government. In France it's €300 a week, and fishers in Scotland will receive 50 per cent of their annual average earnings for at least the next three months. So can you explain what kind of plan you are putting in place? Is it along those lines? Just so we can have a better idea than what we have heard to date. I am aware that the Deputy Minister for local government is responsible for public footpaths and rights of way, but this is something that is of course a concern for many agricultural families and farming families. Of course, I wouldn't argue that every public footpath should be closed, but there are some constituents who have contacted me and they have vulnerable people living in their homes - people who are at the highest risk if they were to be infected by COVID-19 - and there are public footpaths passing their homes or crossing their land close to their homes. So, couldn't you ensure that there is an element introduced where there are similar cases that could be dealt with in a more consistent way across Wales, rather than the way that we've heard, which is quite random and ad hoc at the moment? Thank you.
Welsh: Diolch am y datganiad. Dwi hefyd eisiau talu teyrnged i'r rheini oll sy'n gweithio o fewn y sector bwyd i sicrhau bod bwyd yn ein cyrraedd ni, o'r fferm i'r fforc, fel maen nhw'n ei ddweud. Rŷm ni'n gwerthfawrogi eu hymdrechion nhw, wrth gwrs. Ond mae'n rhaid i fi, Weinidog, os caf i, fynegi siom ynglŷn â'r datganiad, achos dŷn ni prin wedi cael unrhyw beth newydd yn y datganiad yna. Yr hyn rŷm ni wedi'i gael, i bob pwrpas, yw ailadrodd cyhoeddiadau rŷch chi wedi'u gwneud yn flaenorol. Yr unig beth newydd rŷch chi wedi'i gyhoeddi, i bob pwrpas, yw'r cyhoeddiad rŷch chi wedi'i wneud ynglŷn â drafft rheoliadau NVZ. Wrth gwrs, rŷch chi'n ymwybodol bod hwn yn un o'r pynciau mwyaf dadleuol rŷch chi wedi bod yn ymrafael ag ef ers blwyddyn a mwy, ac mae'n destun gofid a phryder mawr i'r sector. Felly, pam eich bod chi wedi dewis nawr ar gyfer gwneud cyhoeddiad o'r fath? Mae yna rannau helaeth o'r sector ar eu gliniau, fel rŷm ni wedi clywed, ac dwi'n ofni y byddai'n cael ei weld fel rhywbeth antagonistic, fel rhywbeth calon galed, fel rhywbeth creulon. Dwi dal ddim yn deall y rhesymeg ynglŷn â pham nawr. Dwi'n deall mai drafft yw e; dwi'n deall ei fod e ddim yn dod i rym, ond mi fydd y canfyddiad allan yn y wlad yn un, dwi'n meddwl, bydd yn gadael pobl yn crafu pennau ar adeg pan ddylem ni i gyd fod yn ffocysu ar y gwaith sydd angen ei wneud. Oherwydd, mae pwysau aruthrol, fel rŷch chi'n gwybod, ar y sector yn y cyd-destun sydd ohoni. Dŷch chi ddim wedi dweud dim byd ynglŷn â chefnogaeth fusnes yn eich datganiad. Rŷch chi wedi ymhelaethu ychydig eiliad yn ôl, ond does yna ddim eglurder wedi bod ers wythnosau lawer ynglŷn ag a ydy ffermwyr yn mynd i allu cael mynediad i ryw fath o gymorth busnes. Mae yna ddryswch wedi bod ynglŷn ag a ydy pobl yn gymwys ar gyfer yr hyn sydd wedi'i gyhoeddi. Rŷm ni heddiw, am y tro cyntaf, wedi clywed awgrym efallai eich bod chi yn ystyried rhyw gynllun bespoke. Dwi'n meddwl y byddwn i wedi gwerthfawrogi clywed rhywbeth tebyg i hynny cyn heddiw. Fel rŷm ni wedi clywed, mae galwadau wedi bod am sicrhau neu ring-fence -io 15 y cant o'r [ Anhyglyw.] ar gyfer rhyw fath o top-up i BPS. Mae yna alwadau hefyd, yng nghyd-destun llaeth, wrth gwrs, wedi bod i chi ystyried talu ffi safonol y litr i ffermwyr sy'n gorfod gwaredu eu llaeth. Dwi hefyd wedi clywed nifer o leisiau yn galw am gymryd y gor-gynhyrchiad o laeth allan o'r farchnad trwy, er enghraifft, annog a chynorthwyo proseswyr llaeth i gynhyrchu mwy o gaws, ac i roi ychydig o'r caws yna i mewn i storfeydd. Mae yna nifer o opsiynau posibl, ond dwi'n clywed dim oddi wrthych chi ynglŷn â pha rai o'r rhain ŷch chi yn eu hystyried, os ydych chi o gwbl. Byddwn i wedi gobeithio y byddwn ni wedi cael peth o'r wybodaeth yna heddiw. Dwi'n nodi eich bod chi'n dweud ychydig am brofion TB yn eich datganiad chi. Wrth gwrs, y realiti yw mi fydd mwy a mwy o ffermwyr yn gorfod hunan-ynysu, mi fydd llai a llai o filfeddygon ar gael i fynd i wneud y profion yma, ac felly, fel y bydd amser yn mynd yn ei flaen, bydd mwy a mwy o ffermydd yn gorfod cael eu cloi i lawr. Felly, pa ystyriaeth ŷch chi'n rhoi i ryw fath o gonsesiwn s y'n seiliedig ar risg? Yn amlwg, dŷn ni ddim eisiau lledaenu TB, ond dŷn ni ddim chwaith eisiau lledaenu COVID-19 trwy orfodi pobl neu i gael pobl i ddod i brofi ar eu ffermydd. Felly, dwi ddim yn clywed oddi wrthych chi sut ŷch chi'n mynd i geisio taro'r cydbwysedd yna. Rŷch chi'n iawn pan ŷch chi'n dweud bod y sector pysgodfeydd angen cymorth. Yn sicr, maen nhw wedi bod yn aros i glywed oddi wrthych chi. Dŷn ni'n gwybod, er enghraifft, bod pysgotwyr yn Iwerddon erbyn hyn yn cael €350 yr wythnos gan y Llywodraeth, ac yn Ffrainc, €300 yr wythnos. Mae pysgotwyr yn yr Alban yn mynd i dderbyn 50 y cant o'u henillion blynyddol cyfartalog am o leiaf y tri mis nesaf. Allwch chi esbonio pa fath o gynllun rŷch chi'n sôn amdano fe? Ydy e ar hyd y llinellau hynny? Jest inni gael rhyw well syniad na'r hyn rŷm ni wedi clywed hyd yn hyn. Dwi'n ymwybodol mai'r Dirprwy Weinidog llywodraeth leol sy'n gyfrifol am lwybrau cyhoeddus, ond mae hwn yn rhywbeth, wrth gwrs, sydd yn pwyso ar feddyliau nifer o deuluoedd amaethyddol. Fyddwn i ddim, wrth gwrs, yn dadlau y dylid cau pob llwybr cyhoeddus, ond mae yna rai etholwyr, enghraifft, wedi cysylltu â fi sydd â phobl fregus yn byw yn eu cartrefi nhw - pobl sydd â'r risg fwyaf pe bai nhw yn cael COVID-19 - mae yna lwybrau cyhoeddus yn pasio heibio eu tai nhw, heibio neu ar draws buarth y fferm, yn agos i'r tŷ. Oni allwch chi sicrhau bod yna elfen yn cael ei chyflwyno lle mae yna achosion tebyg yn medru cael eu delio â nhw mewn ffordd fwy cyson ar draws Cymru, yn hytrach nag, fel rŷn ni wedi clywed, ar ffurf digon random ac ad hoc fel y mae hi ar hyn o bryd? Diolch.